rejauldu/bengali-wikipedia huggingface dataset:
আব্দুল করিম কৌড়িয়া (১৯০১ – ১২ নভেম্বর ২০০১) একজন বাংলাদেশি দেওবন্দি ইসলামি পণ্ডিত, রাজনীতিবিদ ও শিক্ষাবিদ। তিনি জমিয়তে উলামায়ে ইসলাম বাংলাদেশের সভাপতি, আযাদ দ্বীনী এদারায়ে তালীম বাংলাদেশের চেয়ারম্যান, ইসলাহুল মুসলিমিন পরিষদের কেন্দ্রীয় মুরব্বি ছিলেন। আধ্যাত্মিক জীবনে তিনি হুসাইন আহমদ মাদানির খলিফা ছিলেন।   জীবনী  আব্দুল করিম ১৯০১ সালে সিলেট জেলার বিশ্বনাথের কৌড়িয়া পরগনার খাজাঞ্চি ইউনিয়নের গমরাগুল গ্রামে জন্মগ্রহণ করেন। তার পিতার নাম সৈয়দ আববাস আলী। তিনি দারুল উলুম দেওবন্দে লেখাপড়া করেছেন। তিনি ১৯৭১ সালে জমিয়তে উলামায়ে ইসলাম বাংলাদেশের সভাপতির দায়িত্ব গ্রহণ করেন। ব্রিটিশ বিরোধী আন্দোলনে তিনি ৩ বার কারাভোগ করেন। ১৯৬৪ সালে সিলেট জেলা জমিয়তের নায়েবে আমিরের দায়িত্ব পালনের মাধ্যমে জমিয়তের নেতৃত্ব গ্রহণ করেন। ১৯৬৫ সালের ১৬ মার্চ পূর্ব পাকিস্তান জমিয়তে উলামার সভাপতি নির্বাচিত হন। স্বাধীনতার পর ১৯৭৪ সালে পুনরায় সভাপতি নির্বাচিত হন। পরবর্তীতে ১৯৮৮ থেকে ২০০১ সাল পর্যন্ত আমৃত্যু তিনি জমিয়তের কেন্দ্রীয় সভাপতির দায়িত্ব পালন করেন। ১৯৯৪ সালে তসলিমা নাসরিন, আহমদ শরীফসহ নাস্তিক-মুরতাদের বিরুদ্ধে যে আন্দোলনের সূচনা হয়েছিল তা মূলত তার পৃষ্ঠপোষকতার ফসল।   আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯০১-এ জন্ম বিষয়শ্রেণী:২০০১-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:জমিয়তে উলামায়ে ইসলাম বাংলাদেশের সভাপতি বিষয়শ্রেণী:জমিয়তে উলামায়ে ইসলাম বাংলাদেশের রাজনীতিবিদ বিষয়শ্রেণী:হুসাইন আহমদ মাদানির শিষ্য বিষয়শ্রেণী:আযাদ দ্বীনী এদারায়ে তালীম বাংলাদেশের সভাপতি বিষয়শ্রেণী:সিলেট বিভাগের ইসলামি ব্যক্তিত্ব
অমিত পানঘাল (), (জন্ম ১৬ অক্টোবর ১৯৯৫) একজন ভারতীয় মুষ্টিযোদ্ধা। তিনি লাইট ফাইটওয়েট ক্যাটাগরিতে ২০১৭ সালে, এশিয়ান অপেশাদার বক্সিং চ্যাম্পিয়নশিপে ব্রোঞ্জ এবং ২০১৮ সালে, কমনওয়েলথ গেমসে, একটি রৌপ্য পদক জিতেছেন।   প্রাথমিক ও ব্যক্তিগত জীবন  পানঘালের জন্ম ১৬ অক্টোবর, ১৯৯৫ সালে হরিয়ানা রাজ্যের ময়না গ্রামে। তার পিতা বিজেন্দর সিং, একজন কৃষক ছিলেন এবং তার বড় ভাই অজয়, যিনি ভারতীয় সেনাবাহিনীতে কাজ করতেন, তাকে ২০০৯ সালে বক্সিং গ্রহণ করতে অনুপ্রাণিত করেছিলেন।  ২০০৯ সালে তিনি স্কুলে পড়তে পড়তে বক্সিং শুরু করেন। একই বছরে তিনি ওরঙ্গাবাদে অনুষ্ঠিত ২৫ তম জুনিয়র জাতীয় বক্সিং চ্যাম্পিয়নশিপে স্বর্ণপদক জিতেছেন। ২০১৩ সালে চেন্নাইতে এবং ২০১১ সালে পুনেতে অনুষ্ঠিত সাব-জুনিয়র ন্যাশনাল চ্যাম্পিয়নশিপে তিনি রৌপ্য পদক জিতেছিলেন। ২০১২ সালে, পাটিয়ালাতে আয়োজিত ৪৫ তম জুনিয়র বক্সিং চ্যাম্পিয়নশিপে তিনি রাজ্যের প্রতিনিধিত্ব করেন। তিনি বিশাখাপত্তনমে, প্রথম ডঃ বি.আর.আম্বেদকর ভারতীয় পুরুষ বক্সিং চ্যাম্পিয়নশিপে স্বর্ণপদক জিতেছিলেন। বিভিন্ন আন্তঃ বিশ্ববিদ্যালয় প্রতিযোগিতায় তিনি স্বর্ণপদক জিতেছেন এবং বিভিন্ন রাষ্ট্রীয় স্তরে চ্যাম্পিয়নশিপগুলিতে সেরা মুষ্টিযোদ্ধা হিসেবে মনোনীত করা হয়েছিল তাকে। মার্চ ২০১৮ সালে থেকে পানঘাল, ভারতীয় সেনাবাহিনীতে একজন জুনিয়র কমিশনড অফিসার (জেসিও) হিসাবে কাজ করছেন।    কর্মজীবন    ২০১৭, জাতীয় চ্যাম্পিয়নশিপ  ২০১৭ সালে, পানঘাল, জাতীয় চ্যাম্পিয়নশিপে তার প্রথম আসরে স্বর্ণপদক জিতেছিলেন।    ২০১৭, এশিয়ান অপেশাদার বক্সিং চ্যাম্পিয়নশীপ, তাশখন্দ  ২০১৭ সালের মে মাসে তাশখন্দে অনুষ্ঠিত এশিয়ান অপেশাদার বক্সিং চ্যাম্পিয়নশীপের লাইট ফাইটওয়েট ক্যাটাগরিতে, পানঘাল ব্রোঞ্জ পদক জিতেছিলেন এবং তিনি ২০১৭-র এবিবিএ ওয়ার্ল্ড বক্সিং চ্যাম্পিয়নশিপের জন্য যোগ্যতা অর্জন করেন।   ২০১৭, এবিবিএর ওয়ার্ল্ড বক্সিং চ্যাম্পিয়নশিপ  ২০১৭, এবিবিএর ওয়ার্ল্ড বক্সিং চ্যাম্পিয়নশিপযেখানে, পানঘাল, উজবেকিস্তানের অলিম্পিক স্বর্ণপদক পদক হাসানবান দুসাতটভের কাছে কোয়ার্টার ফাইনালে পরাজিত হন।    ২০১৮, স্ট্রান্ডজহা কাপ, সোফিয়া  ২০১৮ সালের ফেব্রুয়ারিতে, সোফিয়ার স্ট্রান্ডজহা কাপে, পানঘাল, (৪৯ কেজি) লাইট ফাইটওয়েট ক্যাটাগরিতে মরোক্কোর সাঈদ মোরাদজিকে পরাজিত করেন, মোরাদজি লম্বা এবং ভারতীয়দের গতির সাথে মিলেছিল কিন্তু শেষপর্যন্ত পানঘালের সঠিকতায় ব্যবধান কমিয়ে দেয় এবং তিনি জয়লাভ করেন আর স্বর্ণপদক জিতে নেন।  এবং তিনি তখন ২০১৮ কমনওয়েলথ গেমসে, ভারতের হয়ে অংশ নেবার সুযোগ পান।   ২০১৮, কমনওয়েলথ গেমস, গোল্ড কোস্ট, অস্ট্রেলিয়া  ২০১৮, কমনওয়েলথ গেমস, গোল্ড কোস্টে, পানঘাল, (৪৯ কেজি) লাইট ফাইটওয়েট ক্যাটাগরিতে, ফাইনালে ইংল্যান্ডের গালাল ইয়াফাইয়ের কাছে পরাজিত হন এবং রৌপ্য পদক জেতেন। ২১ তম কমনওয়েলথ গেমসে রৌপ্য পরিতৃপ্ত না হওয়া, তার কথায়, "এশিয়ান গেমসে দৃষ্টিভঙ্গি রেখেছি, এটা আমার বড় পরীক্ষা হবে এবং আমার গতির উন্নতির দিকে নজর রাখছি।"   বহিঃসংযোগ    তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ মুষ্টিযোদ্ধা বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:ফ্লাইওয়েট মুষ্টিযোদ্ধা বিষয়শ্রেণী:অর্জুন পুরস্কার প্রাপক বিষয়শ্রেণী:২০২০ গ্রীষ্মকালীন অলিম্পিকের মুষ্টিযোদ্ধা বিষয়শ্রেণী:২০২৪ গ্রীষ্মকালীন অলিম্পিকের মুষ্টিযোদ্ধা
রাইপুর সরকারি পলিটেকনিক পশ্চিমবঙ্গের বাঁকুড়া জেলার রাইপুরের শিরোমণিপুর গ্রামে অবস্থিত একটি সরকারি পলিটেকনিক। এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত এবং নিউ দিল্লির এআইসিটিই দ্বারা স্বীকৃত। এই পলিটেকনিক কলেজটিতে মেকানিক্যাল, ইলেকট্রিক্যাল এবং সিভিল, ডিপ্লোমা কোর্সগুলিতে ডিগ্রি প্রদান করা হয়।  উপলব্ধ কোর্স  বিভাগ  আসন ইলেক্ট্রিকাল ইঞ্জিনিয়ারিং  ৬০ মেকানিক্যাল ইঞ্জিনিয়ারিং  ৬০ ইলেক্ট্রিকাল ইঞ্জিনিয়ারিং  ৬০ তথ্যসূত্র  বহিঃসংযোগ  বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৬-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের পলিটেকনিক কলেজ
সিকেএম হল পুরুষদের ম্যাগাজিন, (ইংরেজি কুল কাইন্ড অফ মেন, এর সংক্ষেপ, পোলিশ Czasopismo każdego mężczyzny, হাঙ্গেরিয়ান Céltudatos Kalandvágyó [Férfiak] ম্যাগাজিনজা এবং সার্বীয়: সিস, কোলা, মেদভেদিতে সংক্ষিপ্ত করা হয়েছে)। পোলিশ শিরোনামের আক্ষরিক অর্থ হল প্রত্যেক পুরুষের ম্যাগাজিন, কিন্তু একটি সংক্ষিপ্ত রূপ (সঠিক বানান: ckm, ছোট অক্ষরে) এর অর্থ ciężki karabin maszynowy ("ভারী মেশিনগান")।  সিকেএম ১৯৯৮ সালে মারকার্ড মিডিয়া কর্তৃক প্রতিষ্ঠিত হয়। এটি পুরুষদের জন্য সাংস্কৃতিক অর্ধ-আদিরসাত্মক মাসিক ম্যাগাজিনের একটি পরিবার, যা মূলত বিনোদন এবং ফ্যাক্টগ্রাফির উপর দৃষ্টি নিবদ্ধ করে। এটি পোল্যান্ড এবং হাঙ্গেরিতে সংস্করণ অন্তর্ভুক্ত করেছে। পরেরটি ১৯৯৮ সালে চালু হয়েছিল। পোলিশ এবং হাঙ্গেরীয় উভয় সংস্করণই মারকার্ড মিডিয়ার অংশ ছিল। এছাড়াও একটি সিকেএম-সার্বিয় সংস্করণ রয়েছে যা সেপ্টেম্বর ২০০৩ সালে চালু হয়েছিল।   তথ্যসূত্র    বহিঃসংযোগ    পোলিশ সংস্করণ (pl)  হাঙ্গেরিয়ান সংস্করণ (হু)  সার্বিয়ান সংস্করণ (sr) বিষয়শ্রেণী:পর্নোগ্রাফিক পুরুষদের ম্যাগাজিন বিষয়শ্রেণী:জীবনচর্যা ম্যাগাজিন বিষয়শ্রেণী:বিনোদন ম্যাগাজিন বিষয়শ্রেণী:১৯৯৮-এ পোল্যান্ডে প্রতিষ্ঠিত বিষয়শ্রেণী:১৯৯৮-এ প্রতিষ্ঠিত ম্যাগাজিন
সায়ক চক্রবর্তী (জন্ম: ২৭ সেপ্টেম্বর ১৯৯৪) একজন বাংলা অভিনেতা এবং ইউটিউবার যিনি বাংলা চলচ্চিত্র এবং ধারাবাহিকে কাজ করেন। তিনি মহাপ্রভু শ্রী চৈতন্য নামের একটি পৌরাণিক ধারাবাহিক এবং করুনাময়ী রানী রাসমণি নামক একটি ঐতিহাসিক ধারাবাহিকে অভিনয় করার জন্য খ্যাত। সহযোগী শিল্পী হিসাবে তিনি টানা ২০টি টিভি ধারাবাহিকে কাজ করেছেন। তিনি বাওয়ালি আনলিমিটেড (২০১২) এবং দ্য লাইট: স্বামী বিবেকানন্দ (২০১৩)-এর মতো ছবিতেও কাজ করেছেন।  ২০২০ সালে, তিনি নন্দিতা রায় পরিচালিত বেলা শুরু নামক একটি পারিবারিক নাটকে অভিনয় করেন।২০২৫ সালে তিনি টেক্সলো প্রযুক্তির ব্র্যান্ড অ্যাম্বাসেডর হন, এটি একটি মোবাইল ফোন ব্র্যান্ড  চলচ্চিত্র  বছর  ফিল্ম  ভূমিকা  পরিচালক  কোং-তারকা ২০১১ ফান্দে পড়িয়া বগা কান্দে রে নিম্নপদস্থ শিল্পী সৌমিক চট্টোপাধ্যায় ২০১৩ দা লাইট স্বামী বিবেকানন্দ যুবক স্বামী বিবেকানন্দ উৎপল সিনহা দ্বীপ ভট্টাচার্য গার্গী রায়চৌধুরী ২০২০ বেলা শুরু অর্ক নন্দিতা রায় শিবপ্রসাদ মুখার্জী সৌমিত্র চট্টোপাধ্যায় ঋতুপর্ণা সেনগুপ্ত  ধারাবাহিক  + বছর শিরোনাম ভূমিকা ভাষা মন্তব্য ২০১৩- ২০১৪ বয়েই গেল রঙ্গ দা বাংলা জি বাংলা ২০১৪ সাধক ব্যামা খ্যাপা রামগতি বাংলা ইটিভি বাংলা ২০১৫-২০১৬ গোয়েন্দা গিন্নি স্বার্থক বাংলা জি বাংলা ২০১৫-২০১৬ আজ আড়ি কাল ভাব শুভ্র বাংলা স্টার জলসা ২০১৭ মহাপ্রভু শ্রী চৈতন্য কৃষ্ণ বাংলা কালার্স বাংলা ২০১৬-২০১৭ নাগলীলা জগণ বাংলা কালার্স বাংলা ২০১৭-বর্তমান করুণাময়ী রাণী রাসমণি মাহেন্দ্র দাস বাংলা জি বাংলা ২০১৮-২০১৯ আমি সিরাজের বেগম আশরাফি বাংলা স্টার জলসা ২০১৯-২০২০ কপালকুন্ডলা গনেশ বাংলা স্টার জলসা ২০১৯-২০২০ মহাপিঠ তারাপীঠ প্রভু কৃষ্ণ বাংলা স্টার জলসা ২০২০-২০২০ কাদম্বিনী মনমথ বাংলা জি বাংলা ২০২১ অগ্নিশিখা রক্তিম বাংলা সান বাংলা  তথ্যসূত্র   বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:বাঙালি অভিনেতা বিষয়শ্রেণী:বাঙালি টেলিভিশন অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:কলকাতার ব্যক্তি বিষয়শ্রেণী:ভারতীয় অভিনয়শিল্পী বিষয়শ্রেণী:কলকাতার অভিনেতা
লন্ডনের বিশ্ববিদ্যালয়গুলি মূলত তিনটি বিভাগ নিয়ে গঠিত:   লন্ডনের ফেডারেল বিশ্ববিদ্যালয় , যা উচ্চ মাত্রার স্বায়ত্তশাসন সহ অনেক কলেজ এবং ইনস্টিটিউট নিয়ে গঠিত। এর মধ্যে বেশ কয়েকটি অনেক স্বাধীন বিশ্ববিদ্যালয়ের চেয়ে বড়, এবং কখনও কখনও এগুলিকে পৃথক বিশ্ববিদ্যালয় হিসাবে বিবেচনা করা হয়, উদাহরণস্বরূপ "সেরা" বিশ্ববিদ্যালয়ের সুপরিচিত তালিকা।   ইউনিভার্সিটি অফ দ্য আর্টস লন্ডন , যা লন্ডনের অনেক প্রাক্তন আর্ট কলেজ এবং স্কুলকে একটি একক সত্তায় একত্রিত করে।   অন্যান্য স্বাধীন বিশ্ববিদ্যালয়। এর বেশিরভাগই ১৯৯০ সাল পর্যন্ত পলিটেকনিক ছিল।  বিষয়শ্রেণী::লন্ডনের বিশ্ববিদ্যালয় ও কলেজ বিষয়শ্রেণী:কাউন্টি অনুযায়ী ইংল্যান্ডের বিশ্ববিদ্যালয় বিষয়শ্রেণী:শহর অনুযায়ী বিশ্ববিদ্যালয় বিষয়শ্রেণী:লন্ডনের বিশ্ববিদ্যালয় ও কলেজ
গিয়াস উদ্দিন মোল্লা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। বাবা হোসেন আলী মোল্লা ছিলেন দক্ষিণ ২৪ পরগনা জেলার রাজারহাটের বিরাট সম্ভ্রান্ত জমিদার। রাজনৈতিক পরিসরে এসে গিয়াস দলীয় ও জনগণের স্বার্থে খুইয়েছেন তার সর্বস্ব। দীর্ঘ ২৭ বছর শিরাকোল গ্রাম পঞ্চায়েতের প্রধান থাকার অভিজ্ঞতা সহ ২০১১ সাল থেকে তিনি পশ্চিমবঙ্গ বিধানসভায় মগরাহাট পশ্চিম বিধানসভা কেন্দ্রের বিধায়ক হিসেবে দায়িত্ব পালন করছেন। তিনি মগরাহাট পশ্চিম বিধানসভার নবাব নামে পরিচিত। দুবারের রাজ্য সরকারের মন্ত্রীত্ব সহ মোট তিনবারের নির্বাচিত বিধায়ক।List of Winners in West Bengal 2011List of Winners in West Bengal 2016 তিনি পশ্চিমবঙ্গ রাজ্য সরকারের সংখ্যালঘু কল্যাণ ও মাদ্রাসা শিক্ষা মন্ত্রকের প্রতিমন্ত্রী হিসেবে দায়িত্ব পালন করছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৫৬-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:দক্ষিণ চব্বিশ পরগনা জেলার ব্যক্তি
রুঞ্জি গৌতমপুরা () ভারতের মধ্য প্রদেশ রাজ্যের ইন্দোর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে রুঞ্জি গৌতমপুরা শহরের জনসংখ্যা হল ১৩,২২১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে রুঞ্জি গৌতমপুরা এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:ইন্দোর জেলার শহর ও নগর
This template is used to tag pages for speedy deletion under the speedy deletion criteria, specifically CSD G4.  There is a separate template for each criterion – see the table to the right.  This template places the page into the category: Candidates for speedy deletion.   Usage  The template should be placed at the top of the page to be deleted.  Parameters Please note that this template is only to be used for reposting of content previously deleted via an XfD-type discussion.  {{db-g4}}  This is the most basic form of the template.  {{db-g4|bot=ExampleBot}}  Bot accounts will specify the |bot= parameter to notify the reviewing admin that the page was tagged by an automated process. {{db-g4|DeletionDiscussionLink}}  Where DeletionDiscussionLink is the pagename of the most recent XfD discussion. This parameter should be specified if the page was previously deleted under a different name, or in a non-obvious location (such as a 2nd or subsequent nomination).  If this parameter is not specified, the default is Wikipedia:Articles for deletion/{{PAGENAME}}   Author notification  If you nominate a page for deletion under this criterion, please consider placing the following code:  ...on the User talk page of the main contributor(s) to the page, replacing PageName with the name of the page being marked for deletion.  This will display the following user warning template:  See also Wikipedia:Criteria for speedy deletion Wikipedia:Deletion policy Wikipedia:Deletion process Wikipedia:Deletion review Wikipedia:Template messages/User talk namespace G04 Db-g4
গোপীনাথপুর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।   তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ
১৯৩৭ সালের ভারতীয় প্রাদেশিক নির্বাচনের অংশ হিসাবে ১৯৩৭ সালের জানুয়ারিতে বঙ্গীয় আইনসভার জন্য বিধানসভা নির্বাচন অনুষ্ঠিত হয়।   আসন  আইনসভায় আড়াইশটি আসনের বরাদ্দ ছিল সাম্প্রদায়িক পুরস্কারের ভিত্তিতে। এটি নিচে চিত্রিত করা হলো।   সাধারণ নির্বাচক আসন- ৭৮  মুসলিম নির্বাচক আসন- ১১৭  পৌর আসন- ৬  গ্রামীণ আসন- ১১১  ইঙ্গ-ভারতীয় নির্বাচক আসন- ৩  ইউরোপীয় নির্বাচক আসন- ১১  ভারতীয় খ্রিস্টান নির্বাচক আসন- ২  জমিদার আসন- ৫  শ্রমিক প্রতিনিধি- ৮  শিক্ষা আসন- ২  কলকাতা বিশ্ববিদ্যালয়- ১  ঢাকা বিশ্ববিদ্যালয়- ১  মহিলা আসন- ৫  সাধারণ নির্বাচক- ২  মুসলিম নির্বাচক- ২  ইঙ্গ-ভারতীয় নির্বাচক- ১  বাণিজ্য, শিল্প এবং আবাদ আসন- ১৯  কলকাতা বন্দর  চট্টগ্রাম বন্দর  বেঙ্গল চেম্বার অব কমার্স  পাট সম্পর্কিত  চা সম্পর্কিত  রেলওয়ে  বণিক সংস্থা  অন্যান্য  ফলাফল  তথ্যসূত্র   আরও সূত্র   Jahanara Begum: The Bengal Legislature of 1937 and Its Characteristics. Proceedings of the Indian History Congress, Vol. 36 (1975), pp. 485-492 (online version at JSTOR)  David Denis Taylor: Indian Politcs and the Elections of 1937. D.Phil. thesis, University of London 1971. ProQuest Number: 11010433 (online version)  Shila Sen: Muslim Politics in Bengal 1937-47. Impex India: New Delhi, 1976 (online summary)  বিষয়শ্রেণী:১৯৩৭-এ ভারতের নির্বাচন বিষয়শ্রেণী:বঙ্গীয় আইনসভা নির্বাচন
The al (article link/list) template is similar to , except that it separates the article from the talk page and provides edit and history links for both. This is intended to be useful when listing articles at content review processes.  Usage  {{al|ARTICLE NAME|noname=}} The "noname" parameter, if nonempty, links to the article without naming it.  See also  বিষয়শ্রেণী:অভ্যন্তরীণ সংযোগ টেমপ্লেট
উইকিপিডিয়াতে কোন বিষয়গুলি স্থান পাবে, কোন নিবন্ধগুলি সৃষ্টি করা যাবে, সৃষ্ট নিবন্ধের ভেতরের বিষয়বস্তু, বর্ণনাভঙ্গি, দৃষ্টিভঙ্গি ও তথ্যসূত্র কীরকম হবে, সে ব্যাপারে উইকিপিডিয়া প্রকল্পটি নিরপেক্ষ দৃষ্টিভঙ্গি বজায় রাখার লক্ষ্যে নিবেদিত। কিন্তু তা সত্ত্বেও উইকিপিডিয়ার সম্পাদকদের অধিকাংশের মধ্যে বিদ্যমান সাধারণ সামাজিক ও সাংস্কৃতিক চরিত্র উইকিপডিয়াতে এক ধরনের সহজাত, অন্তর্নিহিত বা মজ্জাগত পক্ষপাতের সৃষ্টি করতে পারে, যা ঐ লক্ষ্যের পরিপন্থী হতে পারে এবং এর ফলে উইকিপিডিয়াতে বিভিন্ন বিষয় ও দৃষ্টিভঙ্গি যথাযথ ভারসাম্যের সাথে স্থান না-ও পেতে পারে।  এইরূপ সহজাত, অন্তর্নিহিত বা মজ্জাগত পক্ষপাতের কারণে কিছু সংস্কৃতি, কিছু বিষয় ও কিছু দৃষ্টিভঙ্গি উইকিপিডিয়াতে অপর্যাপ্তরূপে উপস্থাপিত হতে পারে। উইকিপিডিয়াতে বিদ্যমান এইরূপ কিছু সহজাত পক্ষপাতের কিছু উদাহরণ হল লৈঙ্গিক পক্ষপাত, বর্ণগত পক্ষপাত, সামাজিক শ্রেণীগত পক্ষপাত, আন্তর্জাল তথা ইন্টারনেটে যেসব ব্যক্তির জন্য সুলভ নয়, কিংবা যেসব ব্যক্তির উইকিপিডিয়া সম্পাদনা করার সময় নেই, তাদের দৃষ্টিভঙ্গিগুলিকে অপর্যাপ্তরূপে উপস্থাপন, ইত্যাদি। এছাড়া যেসব বিষয়ের জন্য আন্তর্জালে নির্ভরযোগ্য উৎস সহজলভ্য নয়, সেগুলিও স্বাভাবিকের তুলনায় অপর্যাপ্তরূপে উপস্থাপিত হতে পারে।   বিষয়শ্রেণী:উইকিপিডিয়া নিরপেক্ষ দৃষ্টিভঙ্গি  বিষয়শ্রেণী:উইকিপিডিয়ার নিরপেক্ষতা বিষয়ক রচনা বিষয়শ্রেণী:উইকিপিডিয়ায় সহজাত পক্ষপাত
নুরুন্নাহার বেগম বাংলাদেশের পাবনার ঈশ্বরদী উপজেলার বক্তারপুর গ্রামের একজন কৃষাণী ও নারী উদ্যোক্তা। কৃষি ও পল্লি উন্নয়নে অবদানের জন্য ২০২১ সালে তিনি বঙ্গমাতা বেগম ফজিলাতুন নেছা মুজিব পদক লাভ করেন।  কর্মজীবন নুরুন্নাহার বেগম জয়বাংলা নারী উন্নয়ন মহিলা সমবায় সমিতি এবং এনসিডিপি গ্রাম উন্নয়ন কমিটির সভানেত্রী। নারীদের সংগঠিত করে তাদের ভাগ্য উন্নয়নে তিনি বিশেষ অবদান রাখেন। কৃষিক্ষেত্রে অবদানের স্বীকৃতিস্বরূপ তিনি ২০১১ সালে বঙ্গবন্ধু জাতীয় কৃষি পুরস্কার (ব্রোঞ্জ পদক), ২০১৬ সালে বঙ্গবন্ধু জাতীয় কৃষি পুরস্কার (স্বর্ণপদক) এবং ২০২১ সালে বঙ্গমাতা বেগম ফজিলাতুন নেছা মুজিব পদকে ভূষিত হন। এছাড়াও তিনি বেশ কিছু পুরস্কার ও সম্মাননা লাভ করেছেন।  আরও দেখুন  শেখ ফজিলাতুন্নেছা মুজিব  মহিলা ও শিশু বিষয়ক মন্ত্রণালয়  বঙ্গমাতা বেগম ফজিলাতুন নেছা মুজিব পদক  তথ্যসূত্র  বিষয়শ্রেণী:বাংলাদেশী নারী বিষয়শ্রেণী:পাবনা জেলার ব্যক্তি
হাজী আক্রাম উদ্দিন হাই স্কুল এন্ড কলেজ (হাজী আক্রাম উদ্দিন স্কুল এন্ড কলেজ) বাংলাদেশর কুমিল্লা জেলার সদর দক্ষিণ উপজেলায় ২২ নং ওয়ার্ড কুমিল্লা সিটি কর্পোরেশনে অবস্থিত একটি হাই স্কুল ও কলেজ। এটি ১৯৬৯ সালে প্রতিষ্ঠিত হয়। ফলাফল জেএসসি  ২০১০-২০১৯ সাল পর্যন্ত হাজী আক্রাম উদ্দিন হাই স্কুল এন্ড কলেজের জেএসসির ফলাফল নিম্নরূপ: + সাল মোট পরীক্ষার্থী পাসের সংখ্যা পাসের হার জিপিএ-৫ শিক্ষা বোর্ডে অবস্থান২০১০১৩৫৬৫৪৮.১৫%০১১৭৩২০১১১৮৮১৮৬৯৮.৯৪%০১৩০২০১২১৩১১২৩৯৩.৮৯%০৬৮৩২০১৩১৫২১৫১৯৯.৩৪%২৪১৪৯২০১৪১৭২১৭২১০০%৩৯৯৯২০১৫১৭২১৭১৯৯.৪২%১৫৩৪৮২০১৬২৫৪২৫৪১০০%৩৮১১৫২০১৭২৩৭১৫৭৬৬.২৪%৬৭৪৯২০১৮১৬৭১৫৫৯২.৮১%১৭৪৫২০১৯১৩৯১২৫৮৯.৯৩%১৮৯৮  এসএসসি  ২০১১-২০২৪ সাল পর্যন্ত হাজী আক্রাম উদ্দিন হাই স্কুল এন্ড কলেজের এসএসসির ফলাফল নিম্নরূপ: + সাল মোট পরীক্ষার্থী পাসের সংখ্যা পাসের হার জিপিএ-৫ শিক্ষা বোর্ডে অবস্থান২০১১১৫৫১৪৩৯২.২৬%২১৮২২০১২১২১৯৭৮০.১৭%২৮২৯২০১৩৯৯৯১৯১.৯২%১৬৩৭২০১৪১৩১১২৬৯৬.১৮%৬২৮৭২০১৫৯৬৯৩৯৬.৮৮%৫৩২৯২০১৬১২৭১২১৯৫.২৮%০৩০৫২০১৭১৬৩৭১৪৩.৫৬%০১১৩০২০১৮১৫২১১৪৭৫.০০%০৯৯২২০১৯২১৩১৮৬৮৭.৩২%০৬৮৯২০২০৯১৮২৯০.১১%৭৫৬৩২০২১১২৩১১১৯০.২৪%৪১০৮৪২০২২১৩৩১২০৯০.২৩%১১১০৯২০২৩১১০৮৪৭৬.৩৬%৩৯৩০২০২৪১২৩৯৩৭৫.৬১%০১০২৪ এইচএসসি  ২০১৪-২০২৩ সাল পর্যন্ত হাজী আক্রাম উদ্দিন হাই স্কুল এন্ড কলেজের এইচএসসির ফলাফল নিম্নরূপ: + সাল মোট পরীক্ষার্থী পাসের সংখ্যা পাসের হার জিপিএ-৫ শিক্ষা বোর্ডে অবস্থান২০১৪২৬২৬১০০%১৫৬২০১৫৪০৩৫৮৭.৫০%০৯১২০১৬৪২৩৬৮৫.৭১%০১১৭২০১৭৪১১৫৩৬.৫৯%০২৪৪২০১৮৩০২৮৯৩.৩৩%০৯৯২০১৯১৮১৭৯৪.৪৪%০১৬০২০২০৩২৩২১০০%০৩৩২২০২১৫৪৫৩৯৮.১৫%১৩৩৯২০২২৪৬৪৬১০০%৩১৫৮২০২৩১০৮৯৫৮৭.৯৬%১১৭০  আরও দেখুন   বাংলাদেশের স্কুলের তালিকা তথ্যসূত্র   বহিঃসংযোগ   বিষয়শ্রেণী:কুমিল্লা জেলার বিদ্যালয় বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান
দুবাই ইসলামিক ব্যাংক (ডিআইবি) হল দুবাই ভিত্তিক একটি ইসলামী ব্যাংক। সাইদ বিন আহমেদ লুতাহ ১৯৭৫ সালে ব্যাংকটি প্রতিষ্ঠা করে। এটি বিশ্বের প্রথম ইসলামী ব্যাংক হিসেবে সমস্ত কার্যক্রমে ইসলামী শরিয়াহ পরিপালন শুরু  করে। এটি সংযুক্ত আরব আমিরাতের বৃহত্তম ইসলামী ব্যাংক।   ইতিহাস  ব্যাংকটি ১৯৭৫ সালের ১৫ সেপ্টেম্বর প্রতিষ্ঠিত হয়। ১৯৮০ সালে ব্যাংকটির প্রথম শাখা বুর দুবাই মুর্শিদ বাজারে চালু হয়। বর্তমানে, এটি সংযুক্ত আরব আমিরাতের বৃহত্তম ইসলামী ব্যাংক এবং দুবাই ফাইন্যান্সিয়াল মার্কেটে তালিকাভুক্ত একটি পাবলিক জয়েন্ট-স্টক কোম্পানি। বৈশ্বিক ইসলামিক ফাইন্যান্স ইন্ডাস্ট্রির বিবর্তনের নেতৃত্বে দুবাই ইসলামিক ব্যাংক হল বিশ্বের প্রথম পরিপূর্ণ ইসলামী ব্যাংক এবং বিশ্বের তৃতীয় বৃহত্তম ইসলামী ব্যাংক। ব্যাংকটি বর্তমানে সংযুক্ত আরব আমিরাত জুড়ে ৯০টি শাখার মাধ্যমে ইসলামী ব্যাংকিং কার্যক্রম পরিচালনা করছে। ২০০৬ সালের মার্চ মাসে ব্যাংকটি পাকিস্তানে এবং ২০১০ সালে জর্ডানে ব্যাংকিং কার্যক্রম শুরু করে। বর্তমানে ব্যাংকটি প্রায় ৫ মিলিয়ন গ্রাহকে ব্যাংকিং সেবা প্রদান করছে।   উল্লেখযোগ্য সহায়ক এবং সহযোগী প্রতিষ্ঠান  দার আল-শরিয়া: দার আল-শরিয়া ২০০৮ সালে প্রতিষ্ঠিত একটি শরিয়া আইনী এবং আর্থিক পরামর্শদাতা সংস্থা।  দুবাই ইসলামীক ব্যাংক পাকিস্তান: দুবাই ইসলামিক ব্যাংক পাকিস্তান ২০০৬ সালে প্রতিষ্ঠিত দুবাই ইসলামিক ব্যাংকের শতভাগ মালিকানাধীন একটি প্রতিষ্ঠান।  পানিন দুবাই শরিয়াহ ব্যাংক: ইন্দোনেশিয়ার একটি শরীয়াহ ভিত্তিক ব্যাংক যেটির ৩৮.৩ শতাংশ মালিকানা দুবাই ইসলামিক ব্যাংকের।  ব্যাংক অব খার্তুম: সুদানের বৃহত্তম ব্যাংকগুলির মধ্যে একটি ব্যাংক অব খার্তুম। ব্যাংকটিতে দুবাই ইসলামিক ব্যাংকের মালিকানা রয়েছে।  ডেয়ার: ডেয়ার ডেভেলপমেন্ট ২০০২ সালে প্রতিষ্ঠিত একটি রিয়েল এস্টেট ডেভেলপমেন্ট কোম্পানি।  বসনা ব্যাংক ইন্টারন্যাশনাল: বসনা ব্যাংক ইন্টারন্যাশনাল ২০০০ সালের ১৯ অক্টোবর প্রতিষ্ঠিত ইউরোপের প্রথম শরিয়াহ ভিত্তিক ব্যাংক। এই ব্যাংকের ২৭.২৭ শতাংশ মাকিকানা দুবাই ইসলামিক ব্যাংকের।  ডিআইবি ব্যাংক কেনিয়া লিমিটেড: কেনিয়াতে শরিয়াহ ভিত্তিক ব্যাংকিং সেবা প্রদানের জন্য ব্যাংকটি ২০১৭ সালের মে মাসে প্রতিষ্ঠিত হয়। এটি দুবাই ইসলামিক ব্যাংকের একটি সহযোগী প্রতিষ্ঠান।   পরিষেবা  দুবাই ইসলামিক ব্যাংক সমগ্র সংযুক্ত আরব আমিরাত এবং পাকিস্তান জুড়ে কর্পোরেট, ব্যক্তিগত, এসএমই এবং অগ্রাধিকার ব্যাংকিং পরিষেবা প্রদান করছে। ব্যাংকটি নগদ ব্যবস্থাপনা, অনলাইন ব্যাংকিং, সঞ্চয়, বিনিয়োগ, এটিএম, কার্ডসহ অন্যান্য প্রচলিত ব্যাংকিং পরিষেবা প্রদান করে থাকে।   আর্থিক কার্যবিবরণী  ২০২২ সালের দুবাই ইসলামিক ব্যাংক ও এর সহযোগী প্রতিষ্ঠানের নিট মুনফা দাড়ায় প্রায় ৫.৬ বিলিয়ন আমিরাতি দিরহাম।   আরও দেখুন    আল রাজেহী ব্যাংক   তথ্যসূত্র    বহিঃসংযোগ    দাপ্তরিক ওয়েবসাইট  বিষয়শ্রেণী:ইসলামি ব্যাংক বিষয়শ্রেণী:সংযুক্ত আরব আমিরাতের ইসলামী ব্যাংক বিষয়শ্রেণী:সংযুক্ত আরব আমিরাতের ব্যাংক
অঙ্কিত সিং রাজপুত (জন্ম ৪ ডিসেম্বর ১৯৯৩) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে খেলেন। সে একজন ডান-হাতি মিডিয়াম ফাস্ট বোলার এবং ২০১২-১৩ রনজি ট্রফিতে তার অভিষেক হয়। ৭ ম্যাচে ১৮ গড়ে মোট ৩১টি উইকেট শিকার করেন উক্ত মৌসুমে। সে রাজস্থান রয়্যালসের হয়ে ইন্ডিয়ান প্রিমিয়ার লিগেও খেলেন।   ক্রীড়া জীবন  জুলাই ২০১৮, ২০১৮-১৯ ডিউলীপ ট্রফি প্রতিযোগিতায় ইন্ডিয়া গ্রীন দলের স্কোয়াডে মনোনীত হন। ডিসেম্বর ২০১৮, ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারতীয় স্কোয়াডে অন্তর্ভুক্ত হন। আগস্ট ২০১৯, ২০১৯-২০ ডিউলীপ ট্রফি প্রতিযোগিতায় ইন্ডিয়া গ্রীন দলে আবারো মনোনীত হন।  রাজপুত ৪টি ভিন্ন ভিন্ন দলের হয়ে আইপিএল খেলেছেন। রাজপুত সর্বপ্রথম আইপিএলে আসেন চেন্নাই সুপার কিংসের হয়ে ২০১৩ ইন্ডিয়ান প্রিমিয়ার লিগ খেলোয়াড় নিলামে। মুম্বাই ইন্ডিয়ানসের বিপরীতে তার অভিষেক হয়, এবং প্রথম ওভারেই তাদের অধিনায়ক রিকি পন্টিং-এর উইকেটটি তুলে নেয়। ম্যাচ শেষে তার বোলিং ফিগার ছিল ৩ ওভারে ১/২৫। ৬ ফেব্রুয়ারি ২০১৬, আইপিএলে চুক্তিবদ্ধ হন কলকাতা নাইট রাইডার্স এর সাথে। জানুয়ারি ২০১৮, ২০১৮ ইন্ডিয়ান প্রিমিয়ার লিগ প্রতিযোগিতার নিলামে কিংস এলেভেন পাঞ্জাব তাকে কিনে নেয়  বিনিময়ে। উক্ত আসরে ২৬ এপ্রিল, সানরাইজার্স হায়দ্রাবাদ-এর বিপরীতে ৪ ওভারে ১৪ রানের বিনিময়ে ৫ উইকেট লাভ করে, এবং ম্যান অব দ্য ম্যাচ পুরস্কার লাভ করে, যদিও পাঞ্জাব উক্ত খেলায় পরাজিত হয়। এটি ছিল উক্ত আসরের প্রথম ৫ উইকেট শিকার এবং আইপিএলে কোন আনক্যাপড খেলোয়াড়ের সেরা বোলিং ফিগার।  জানুয়ারি ২০২১, ইংল্যান্ডের বিপক্ষে ভারতের টেস্ট সিরিজের জন্য নির্ধারিত ৫জন নেট বোলারের মধ্যে সেও ছিল একজন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ভারতীয় ক্রিকেটার বিষয়শ্রেণী:উত্তরপ্রদেশের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:রাজস্থান রয়্যালসের ক্রিকেটার